smcproject/ml-wiki-sentences huggingface dataset:
സ്വന്തം അച്ചുതണ്ടിൽ 12.4 മണിക്കൂറുകൾ കൊണ്ട് കറങ്ങുന്ന ഇതിന്റെ പരമാവധി വേഗത സെക്കന്റിൽ  ഏകദേശം 38 കിലോമീറ്ററുകൾ ആണ്.
സോവിയറ്റ് ഉക്രേനിയൻ ശാസ്ത്രജ്ഞരായ ക്ലിം ഇവാനോവിച്ച് ഷുര്യാമോവും സ്വെറ്റിലാനാ ഇവാനോവാ ഗരാസിമെങ്കോയും ചേർന്ന് 1969ലാണ് ആദ്യമായി ഈ വാൽനക്ഷത്രത്തെ നിരീക്ഷിച്ചത്.
2004 മാർച്ച് 2ന് യൂറോപ്പ്യൻ ബഹിരാകാശ ഏജൻസി വിക്ഷേപിച്ച റോസെറ്റ പേടകത്തിന്റെ ലക്ഷ്യസ്ഥാനമാണ് ഷുര്യാമോവ്-ഗരാസിമെങ്കോ.
2014 സെപ്റ്റം‌ബർ 10ന് ഭ്രമണപഥത്തിൽ പ്രവേശിച്ച റോസെറ്റ അതിന്റെ ശിശു പേടകമായ ഫിലേയെ ഈ വാൽനക്ഷത്രത്തിൽ ഇറക്കി.
ബഹിരാകാശ ചരിത്രത്തിൽ ആദ്യമായാണ് മനുഷ്യനിർമ്മിതമായ ഒരു പേടകം ഒരു വാൽനക്ഷത്രത്തിന്റെ കേന്ദ്രത്തിൽ ഇറങ്ങുന്നത്.
ഷുര്യമോവ്-ഗരാസിമെങ്കോ വാൽനക്ഷത്രത്തിന്റെ സാനിധ്യം ആദ്യമായി തിരിച്ചറിഞ്ഞത് കീവ് സർവകലാശാലയിലെ ഖഗോളഭൗതികശാസ്ത്രജ്ഞനായ ക്ലിം ഇവാനോവിച്ച് ഷൂര്യമോവാണ്.
1969 ൽ സോവിയറ്റ് യൂണിയനു കീഴിലുള്ള കസാഖ് പ്രവിശ്യയിലെ അൽമാ-അറ്റാ സർവകലാശാലയിലെ അധ്യാപകനായിരുന്ന ഗരാസിമെങ്കോ അയച്ചുകൊടുത്ത കോമാസ് സോള എന്ന വാൽനക്ഷത്രത്തിന്റെ ചിത്രം നിരീക്ഷക്കവെയാണ് ഷൂര്യമോവ് അതേ മേഖലയിലെ മറ്റൊരു വാൽക്ഷത്രത്തിന്റെ സാനിധ്യം മനസ്സിലാക്കുന്നത്.
എതാണ്ട് ഒരു മാസത്തോളം നീണ്ട നിരീക്ഷണങ്ങൾക്കുശേഷം , 1969 ഒക്ടോബർ 22ന് അദ്ദേഹം സോളയ്ക്ക് 1.8 ഡിഗ്രി മാറി 67P എന്ന വാൽനക്ഷത്രത്തിന്റെ നിലനിൽപ്പ് സ്ഥിരീകരിച്ചു.
ഭ്രമണചരിത്രം
വാൽനക്ഷത്രങ്ങൾക്ക്‌ വ്യാഴഗ്രത്തിനടുത്തുകൂടി ഭ്രമണം ചെയ്യുമ്പോൾ അതിന്റെ ഗുരുത്വാകർഷണശക്തികൊണ്ട് തനത് ഭ്രമണപഥത്തിൽ മാറ്റങ്ങൾ വരാറുണ്ട്.
1959 വരെ 67P യുടെ ഉപസൗരം ഏതാണ്ട് 2.7 AU (400,000,000 കി മീ) ആയിരുന്നു.
1959 ഫെബ്രുവരിയിൽ വ്യാഴത്തിനടുത്ത്കൂടി കടന്നുപോയപ്പോൾ അത് ഏകദേശം 1.3 AU ( 190,000,000 കി മീ) ആയി കുറഞ്ഞു.
ഇന്ന് ഈ ഭ്രമണപഥത്തിലാണ് 67P ഭ്രമണം നടത്തുന്നത്.
2015ലെ ഉപസൗരം
ഷുര്യാമോവ്-ഗരാസിമെങ്കോ അടുത്ത തവണ അതിന്റെ ഉപസൗരത്തിലേക്ക് വരുന്നത് 2015 ആഗസ്റ്റ് 13നാണ്.
2014 ഡിസംബർ മുതൽ 2015 ആഗസ്റ്റ് വരെ ഇതിനുണ്ടാകുന്ന കോണിക ആദേശം സൂര്യനിൽ നിന്ന് എതാണ്ട് 45 ഡിഗ്രിയാണ്.
2015 ഫെബ്രുവരി 10 ന് 67P ഭൂമിക്ക് അവലംബമായി സൂര്യനന്റെ മറുപുറത്ത് വരുുകയും സൂര്യനിൽ നിന്നുള്ള ദൂരം 3.3 AU ആയി കുറയുകയും ചെയ്യും.
ഈ സമയത്ത് ഭൂമിയിൽ നിൽക്കുന്ന ഒരാൾക്ക് 67Pയെ നിരീക്ഷിക്കാൻ പറ്റില്ല.
പീന്നീട് മേയ് മാസത്തോടെ ഉത്തരാർദ്ധഗോളത്തിൽ മിഥുനം രാശിക്ക് സമീപമായി ഇത് ദൃശ്യമാകും.
ഗാലറി 2014 ആഗസ്റ്റ് 11 ന് യൂറോപ്യൻ ബഹിരാകാശ ഏജൻസിയുടെ വെരി ലാർജ് ടെലസ്കോപ്പ് എടുത്ത ചിത്രം 2014 ആഗസ്റ്റ് 22 ന് റോസെറ്റ എടുത്ത ചിത്രം 2014 സെപ്റ്റംബർ 14ന് റോസെറ്റ എടുത്ത ചിത്രം 2014 ഒക്ടോബർ 30ന് റോസെറ്റ എടുത്ത ചിത്രം അവലംബങ്ങൾ കൂടുതൽ വായനയ്ക്ക് പുറമേയുള്ള കണ്ണികൾ Comet Churyumov-Gerasimenko എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
67P/Churyumov–Gerasimenko at Cometography.com 67P/Churyumov-Gerasimenko വേ ബാക്ക് യന്ത്രത്തിൽ നിന്നും (archived 11 നവംബർ 2007) by the Instituto de Astrofísica de Canarias 67P pronunciation guide by the European Space Agency
ഷുവാങ്ജീസോറസ്
സോറാപോഡ് വിഭാഗത്തിൽ പെട്ട ഒരു വലിയ ദിനോസർ ആണ് ഷുവാങ്ജീസോറസ് .
മധ്യ ജുറാസ്സിക് കാലത്ത് ഇന്നത്തെ ചൈനയിൽ ആണ് ഇവ ജീവിച്ചിരുന്നത് .
2000-തിൽ ആണ് ഇവയുടെ വിവരണവും വർഗീകരണവും നടന്നതു.
ഫോസ്സിൽ കണ്ടു കിട്ടിയ ഗ്രാമത്തിന്റെ പേര് ആണ് ഇവയുടെ ആദ്യ നാമം .
ഇവയെ കുറിച്ച് കുടുതൽ പഠനങ്ങൾ നടക്കുന്നു.
അവലംബം X. Fang, Pang, J., Y. Zhang, Pan, X. Wang, Li and Cheng.
[Lower, Middle, and Upper Jurassic divisions of the Lufeng region of Yunnan province].
Proceedings of the Third National Stratigraphical Conference of China.
Geological Publishing House, Beijing 208-214
ഷൂ (ദേവൻ)
പുരാതന ഈജിപ്ഷ്യൻ വിശ്വാസപ്രകാരം വായുദേവനാണ് ഷൂ (ഇംഗ്ലീഷ്: Shu) .
one of theof ഹീലിയോപോളിസിലെ അഷ്ടദൈവഗണമായ എന്നിയാഡിലെ ഒരു ദേവനുമാണ് ഷൂ.
വായുവിന്റെ ദേവനായതിനാൽ ഷൂവിനെ ശീതളിമ, ശാന്തത, പ്രസന്നത എന്നിവയുടെ ദേവനായും കരുതിയിരുന്നു.
ഒട്ടകപക്ഷി യുടെ തൂവൽ ശിരസ്സിൽ ധരിച്ച ഒരു മനുഷ്യരൂപത്തിലാണ് ഷൂവിനെ സാധാരണയായി ചിത്രീകരിക്കാറുള്ളത്.
ഒട്ടകപക്ഷിയുടെ തൂവലിനെ ലോലതയുടേയും ശൂന്യതയുടേയും പ്രതീകമായാണ് കരുതിയിരുന്നത്.
മൂടൽമഞ്ഞും മേഘങ്ങളും ഷൂവുമായി ബന്ധപ്പെട്ടിരിക്കുന്നു.
ഷൂവിന്റെ അസ്ഥികളായാണ് ഇവയെ കരുതിയിരുന്നത്.
ഷൂ പോളിഷ് ഇംഗ്ലീഷ് വിലാസം https://ml.wikipedia.org/wiki/Shoe_Polish തുറന്നുവെച്ചിരിക്കുന്ന ഒരു ഷൂ പോളിഷ്
ഷൂ പോളിഷ് (അഥവാ ബൂട്ട് പോളിഷ് ) എന്ന് പറയുന്നത് മെഴുകു രൂപത്തിലുള്ള ഒരു പദാർത്ഥമാണ്.
തുകൽ കൊണ്ട് നിർമ്മിച്ച ഷൂസുകളോ ബൂട്ടുകളോ തിളക്കം വെപ്പിക്കുന്നതിനും വെള്ളം തടയാൻ പ്രാപ്തമാക്കുന്നതിനും വേണ്ടിയാണ് പോളിഷ് ഉപയോഗിക്കുന്നത്.
ഇതോടെ ഷൂസുകളുടെ ആയുസ്സ് വർദ്ധിപ്പിക്കാൻ കഴിയുന്നു.
ചില പ്രദേശങ്ങളിൽ - ന്യൂസിലാന്റിലടക്കം - " നഗ്ഗറ്റ് " എന്ന പദം കൊണ്ടാണ് ഖരരൂപത്തിലുള്ള പോളിഷുകളെ സൂചിപ്പിക്കുന്നത്.
നൂറ്റാണ്ടുകളായി വിവിധതരത്തിലുള്ള പദാർത്ഥങ്ങൾ ഷൂ പോളിഷ് ചെയ്യുന്നതിനായി ഉപയോഗിക്കുന്നു.
പ്രകൃതിദത്തമായ മെഴുകിൽ നിന്നാണ് ഇതിന്റെ തുടക്കം.
ഇരുപതാം നൂറ്റാണ്ടിന്റെ തുടക്കത്തിലാണ് പുതിയ തരത്തിലുള്ള ഷൂ പോളിഷുകളുടെ സമവാക്യങ്ങൾ ഉരുത്തിരിഞ്ഞു വരുന്നത്.
അതിലെ മിക്കവാറും രീതികളെല്ലാം ഇപ്പോഴും നിലവിലുള്ളവയാണ്.
ഇപ്പോഴത്തെ പോളിഷുകൾ പ്രകൃതിദത്തവും കൃത്രിമവുമായ പദാർത്ഥങ്ങളുടെ ഒരു മിശ്രിതമാണ്.
നാഫ്ത , ടർപ്പന്റൈൻ , ഡൈ , ഗം അറബിക് മുതലായവയാണ് പ്രധാന പദാർത്ഥങ്ങൾ.
ഇവയെ നേരിട്ടുള്ള കെമിക്കൽ എഞ്ചിനീയറിങ്ങ് പ്രക്രിയകൾക്ക് വിധേയമാക്കിയാണ് പോളിഷ് നിർമ്മിക്കുന്നത്.
സാധാരണ നിലയിൽ ഷൂ പോളിഷ് കത്തുന്നതും വിഷവും ശരിയായി ഉപയോഗിച്ചില്ലെങ്കിൽ ത്വക്കിനെ നേരിട്ട് ബാധിക്കുന്നതുമാണ്.
ശരിയായ വായുചലനമുള്ള ഭാഗത്ത് വെച്ചേ ഇവ ഉപയോഗിക്കാൻ പാടുകയുള്ളൂ.
തുണികളും മരസാമഗ്രികളും മറ്റും സംരക്ഷിക്കാൻ പ്രത്യേക ശ്രദ്ധ കൊടുക്കുകയും വേണം.
ഷൂ പോളിഷുകളുടെ പ്രസിദ്ധി തുകൽ കൊണ്ടുള്ള ചെരുപ്പുകളുടേയും ഷൂസുകളുടേയും നിർമ്മാണത്തിലും പ്രതിഫലിച്ചു കണ്ടു.
19ആം നൂറ്റാണ്ടിൽ തുടങ്ങി 20 നൂറ്റാണ്ടിലും തുടർന്നു കൊണ്ടിരുന്നു ഇവയുടെ പ്രസിദ്ധി.
പട്ടാളക്കാരുപയോഗിക്കുന്ന ഷൂസുകൾ പോളിഷ് ചെയ്യുന്നതിനായി ലോകമഹായുദ്ധങ്ങളുടെ കാലത്ത് ധാരാളം ഷൂ പോളിഷുകൾ ആവശ്യമായി വന്നു.
തുണിയോ ബ്രഷോ ഉപയോഗിച്ച് പോളിഷ് നേരിട്ട് ഷൂവിൽ പ്രയോഗിക്കുന്നു.
പോളിഷ് വൃത്തിയാക്കാനുള്ള ഒരു പദാർത്ഥമല്ല.
അതിനാൽത്തന്നെ പോളിഷ് ചെയ്യുന്നതിനു മുമ്പായി ഷൂസോ ചെരിപ്പോ വൃത്തിയുള്ളതും ഉണങ്ങിയതുമായിരിക്കണം.
ഉണങ്ങിയ തുണി കൊണ്ടോ ബ്രഷു കൊണ്ടോ തുടച്ചതിനു ശേഷം പോളിഷ്, ഷൂവിൽ വേഗത്തിലുള്ള തുടക്കൽ പ്രക്രിയക്ക് വിധേയമാക്കിയാൽ അത് നല്ല ഫലം ചെയ്യുന്നതായി കാണാം.
ബുൾ പോളിഷിങ്ങ് അല്ലെങ്കിൽ സ്പിറ്റ് പോളിഷിങ്ങ് എന്നറിയപ്പെടുന്ന രീതിയും പോളിഷ് ചെയ്യാനായി അവലംബിക്കുന്നു.
തുണിയും പോളിഷിനൊപ്പം ഒരു തുള്ളി വെള്ളമോ ഉമിനീരോ ഉപയോഗിക്കുന്ന രീതിയാണിത്.
കണ്ണാടി പോലെ തിളക്കം വരുത്താൻ ഈ രീതിയിൽ പോളിഷ് ചെയ്യുന്നതിലൂടെ സാധിക്കും.
പട്ടാള ആവശ്യങ്ങൾക്കാണ് പ്രധാനമായും ഈ രീതി പിന്തുടരുന്നത്.
കർണോബ മെഴുക് അടങ്ങിയിട്ടുള്ള പോളിഷുകൾ ഉപയോഗിക്കുന്നതിലൂടെ ഒരു സംരക്ഷണ പാളി പോലെ പോളിഷ് പ്രവർത്തിക്കുകയും തുകൽ ഷൂവിന്റെ കാലവും ഭംഗിയും വർദ്ധിക്കുകയും ചെയ്യുന്നു.
കട്ടിയുള്ള ഒരു സ്പോഞ്ചിൽ മുമ്പേത്തന്നെ ചേർത്തിട്ടുള്ള രീതിയിൽ പോളിഷുകൾ വാങ്ങാൻ കിട്ടുന്നതാണ്.
അതിനാൽ നമുക്ക് തുകലിലോ സ്പോഞ്ചിലോ വേറെ പോളിഷ് പുരട്ടാതെ തന്നെ നേരിട്ട് തുകൽ ഷൂകളിൽ ഉപയോഗിക്കാവുന്നതാണ്.
സാധാരണയായി ഇവ അപ്ലിക്കേറ്റർ (Applicator) എന്നാണ് അറിയപ്പെടുന്നത്.
ഷൂസുകളുമായി ബന്ധപ്പെട്ട ഉൽപ്പന്നങ്ങൾ നിർമ്മിക്കുന്ന പല കമ്പനികളും അതോടൊപ്പം തന്നെ ദ്രാവകരൂപത്തിലുള്ള പോളിഷ് നിറച്ച ഒരു പ്ലാസ്റ്റിക് കുപ്പിയും അതിന്റെ അറ്റത്തായി ഒരു സ്പോഞ്ച് അപ്ലിക്കേറ്ററും നൽകി വരുന്നുണ്ട്.
ആ ദ്രാവകരൂപത്തിലുള്ള പോളിഷിന്റെ വിസ്കോസിറ്റി (Viscosity) കുറക്കുന്നതിനായി അതിൽ മെഴുകിന്റെ അളവ് വളരെ കുറച്ച് മാത്രമേ ഉപയോഗിക്കുന്നുള്ളു.
ഷൂ പോളിഷിന്റെ സ്വഭാവത്തോട് വളരെയധികം അടുത്ത് നിൽക്കുന്നതും എന്നാൽ അതിനു പകരം ഉപയോഗിക്കാത്തതുമായ ധാരാളം ഉൽപ്പന്നങ്ങൾ നിലവിലുണ്ട്.
ഷൂകൾക്ക് തിളക്കം നൽകാനും അവ വൃത്തിയാക്കാനുമായി ധാരാളം രാസോൽപ്പന്നങ്ങൾ ഉപയോഗിക്കാവുന്നതാണ്.
ഉദാഹരണമായി വെളുത്ത ഷൂകൾക്ക് വൈറ്റ്‌നറുകളും സ്വീഡ് ഷൂകൾ വൃത്തിയാക്കുന്നതിനും അതിൽ ജലം കേറാത്ത രീതിയിലാക്കിത്തീർക്കുന്നതിനും പലതരം സ്പ്രേകളും ഏറോസോളുകളും ഉപയോഗിച്ചു വരുന്നു.
ഷൂവിന് നല്ല രീതിയിൽ തിളക്കം വരുത്തുന്നതിനായി പഴത്തൊലിയും ഉപയോഗിക്കാവുന്നതാണ്.
പ്രധാനമായും ഷൂ പോളിഷുകൾ തുകൽ ഷൂകൾക്കു വേണ്ടിയാണ് നിർമ്മിക്കുന്നതെങ്കിലും ചില കമ്പനികളുടെ ഉൽപ്പന്നങ്ങൾ വിനൈൽ പോലുള്ള മറ്റു തരം വസ്തുക്കളിലും ഉപയോഗിക്കാവുന്നതാണ് എന്ന് അവർ അവകാശപ്പെടുന്നുണ്ട്.
ഇത്തരം പോളിഷുകളുടെ നിറം ഉപയോഗിക്കുന്ന ഷൂസിന്റെ നിറത്തിലുള്ളത് തന്നെയായിരിക്കണം.
ചരിത്രം ഇരുപതാം നൂറ്റാണ്ടിന് മുമ്പ് ഡബ്ബിനിന്റെ ഒരു തുറന്ന ചെപ്പ്
മദ്ധ്യകാലഘട്ടം മുതൽക്ക് തന്നെ ഡബ്ബിൻ എന്നൊരു മെഴുകുൽപ്പന്നമായിരുന്നു തുകലുകൾ മയപ്പെടുത്താൻ ഉപയോഗിച്ചിരുന്നത്.
എന്നിരുന്നാലും അവ ഷൂകൾക്ക് തിളക്കം നൽകിയിരുന്നില്ല.
പ്രകൃതിദത്ത മെഴുക് , എണ്ണ , സോഡാ ആഷ് , ടാലോ എന്നീ പദാർത്ഥങ്ങളിൽ നിന്നാണ് ഇവ നിർമ്മിച്ചിരുന്നത്.
സംരക്ഷിത പാളിയുള്ള തുകൽ 18 ആം നൂറ്റാണ്ടിൽ പ്രശസ്തമായതോടെ മികച്ചൊരു തിളക്കം അവക്ക് വേണ്ടതായി വന്നു, പ്രധാനമായും ഷൂസുകളിലും ബൂട്ടുകളിലും.
മിക്ക അവസരങ്ങളിലും, ലാനോലിൻ , തേനീച്ചയിൽ നിന്ന് ലഭിക്കുന്ന മെഴുക് എന്നിവയടങ്ങിയ ഗൃഹനിർമ്മിത പോളിഷുകളാണ് ഈ ആവശ്യത്തിനായി ഉപയോഗിച്ച് പോന്നത്.
19 ആം നൂറ്റാണ്ടോടെ പല തരത്തിലുള്ള ഷൂ പോളിഷുകൾ ലഭ്യമായിത്തുടങ്ങി.
എന്നാൽ അവ ഷൂ പോളിഷ് , ബൂട്ട് പോളിഷ് എന്നീ പേരുകളിലല്ല അറിയപ്പെട്ടിരുന്നത്.
പകരം അവ കറുപ്പിക്കൽ (Blacking) ( വിളക്കുകരി പ്രധാനമായും ഉപയോഗിച്ചിരുന്നതിനാൽ) അല്ലെങ്കിൽ മുമ്പത്തേപ്പോലെ ഡബ്ബിൻ എന്ന് തന്നെയാണ് അറിയപ്പെട്ടത്.
ഈ കാലഘട്ടത്തിൽ തന്നെ മൃഗങ്ങളുടെ ശരീരത്തിൽ നിന്നു ലഭിക്കുന്ന ഉൽപ്പന്നമായ ടാലോ ഉപയോഗിച്ച് ചെറിയ തോതിലുള്ള ഷൂ പോളിഷുകളുടെ നിർമ്മാണം തുടങ്ങി.
അമേരിക്കൻ ഐക്യനാടുകളിലിൽ ഉൽപ്പാദിപ്പിക്കുന്ന 82% മാംസവും ഉപയോഗിക്കുന്ന ചിക്കാഗോ , ഇല്ലിനോയിസ് എന്നിവിടങ്ങളിലെ സ്റ്റോക്ക് യാർഡുകൾ വലിയ തോതിൽ ഷൂ പോളിഷുകൾ നിർമ്മിക്കുന്ന പ്രദേശമായി മാറി.
ഷുവാങ്ടോങ്ഗോസിലറസ്
ചൈനയിൽ നിന്നും ഫോസ്സിൽ കിട്ടിയ തെറാപ്പോഡ വിഭാഗത്തിൽ പെട്ട ഒരു ദിനോസർ ആണ് ഷുവാങ്ടോങ്ഗോസിലറസ് .
പേരിന്റെ അർഥം പൊള്ളയായ വാലുള്ള എന്നാണ് .
1984-ൽ ആണ് ഇവയെ കണ്ടെത്തിയത്.
മധ്യ ജുറാസ്സിക് കാലത്ത് ജീവിച്ചിരുന്ന ഒരു ചെറിയ തെറാപ്പോഡ വിഭാഗം ദിനോസർ ആണെന്ന് ആണ് ആദ്യം വിചരിചിരുന്നതു.
എന്നാൽ പുതിയ പഠനങ്ങൾ സൂചിപിക്കുന്നത് ഇവ ഒരു പൂർണമായ വളർച്ച എത്താത്ത ദിനോസർ ആയിരുന്നു എന്നാണ് .
കണ്ടുകിട്ടിയിടുള്ള ഫോസ്സിൽ ഒരെണം മാത്രം ആണ് ഭാഗങ്ങൾ തലയും കാലുകളും ഒഴിച്ചുള്ള ഭാഗങ്ങൾ ആണ് .
അവലംബം Details on Chuandongocoelurus , from the Dinosaur Mailing List (includes full redescription) Archived 2017-03-28 at the Wayback Machine .
ഷുഷി കാർപെറ്റ് മ്യൂസിയം ഇംഗ്ലീഷ് വിലാസം https://ml.wikipedia.org/wiki/Shushi_Carpet_Museum
വർദൻ അസ്ത്സത്രിയാൻ സ്ഥാപിച്ചതാണ് ഷുഷി കാർപെറ്റ് മ്യൂസിയം (അർമേനിയൻ: Շուշիի իորգերի թանգարան) .2013-ലാണ് മ്യൂസിയം പൊതുജനങ്ങൾക്കായി തുറന്നത്.
ഷുഷ സ്വയം പ്രഖ്യാപിത റിപ്പബ്ലിക് ഓഫ് ആർട്‌സാഖിന്റെ നിയന്ത്രണത്തിലായിരുന്നു.
ഷുഷി കാർപെറ്റ് മ്യൂസിയത്തിൽ നിന്നുള്ള 71 പരവതാനികളും ചവിട്ടുമെത്തകളും യെരേവാനിലെ നാഷണൽ മ്യൂസിയം-ഇൻസ്റ്റിറ്റ്യൂട്ട് ഓഫ് ആർക്കിടെക്ചറിൽ അലക്സാണ്ടർ തമന്യനുശേഷം പ്രദർശിപ്പിച്ചിരിക്കുന്നു.
സ്ഥാപക സ്വകാര്യ ശേഖരത്തിൽ അർമേനിയയിലെയും നാഗോർണോ-കരാബാക്കിലെയും വിവിധ ഗ്രാമങ്ങളിൽ നിന്നുള്ള പ്രശസ്ത അർമേനിയൻ പരവതാനി നെയ്ത്തുകാരുടെ പഴയ പരവതാനികൾ ഉൾപ്പെടുന്നു.
ശേഖരത്തിൽ പഴയ അർമേനിയൻ പരവതാനികൾ അതിന്റെ സ്ഥാപകനായ വർദൻ അസ്ത്സത്രിയൻ കണ്ടെത്തി വാങ്ങിയതാണ്.
2020 നവംബർ 1 വരെ, മ്യൂസിയത്തിന് മേൽനോട്ടത്തിൽ രണ്ട് കെട്ടിടങ്ങൾ ഉണ്ടായിരുന്നു.
യുണൈറ്റഡ് സ്റ്റേറ്റ്സിൽ നിന്നുള്ള ദാതാക്കൾ 2011 ൽ ഒരു ഫണ്ട് സ്ഥാപിച്ചു.
2012-ൽ, റഷ്യയിലെ മോസ്കോയിൽ നിന്നുള്ള ദാതാക്കൾ നൽകിയ പരവതാനികൾ പ്രദർശിപ്പിക്കുന്നതിന് അനുയോജ്യമായ ഒരു കെട്ടിടം നിയോഗിക്കപ്പെട്ടു.
Gallery അവലംബം കൂടുതൽ വായനയ്ക്ക്
ഷുൻജി ഇവായി
ഷുൻജി ഇവായി (ജനനം 24 ജനുവരി 1963) ഒരു ജാപ്പനീസ് ചലച്ചിത്ര സംവിധായകനും വീഡിയോ ആർട്ടിസ്റ്റും എഴുത്തുകാരനും ഡോക്യുമെന്ററി നിർമ്മാതാവുമാണ്.
ജപ്പാനിലെ മിയാഗിയിലെ സെൻഡായിയിലാണ് ഷുൻജി ഇവായി ജനിച്ചത്.
യോക്കോഹാമ നാഷണൽ യൂണിവേഴ്സിറ്റിയിൽ പഠനത്തിന്ചേർന്ന അദ്ദേഹം 1987-ൽ അവിടെനിന്ന് ബിരുദം നേടി.
1988-ൽ ടിവി നാടകങ്ങളും സംഗീത വീഡിയോകളും സംവിധാനം ചെയ്തുകൊണ്ട് ഇവായി ജാപ്പനീസ് വിനോദ വ്യവസായത്തിലേയ്ക്ക് പ്രവേശിച്ചു.
തുടർന്ന്, 1993-ൽ, ഫയർ വർക്ക്സ് എന്ന ടിവി നാടകത്തിലൂടെ ഇയോക പട്ടണത്തിലെ ഒരു കൂട്ടം കുട്ടികളുടെ ചിത്രീകരണം അദ്ദേഹത്തിന് നിരൂപക പ്രശംസയും ഡയറക്‌ടേഴ്‌സ് ഗിൽഡ് ഓഫ് ജപ്പാൻ ന്യൂ ഡയറക്‌ടേഴ്‌സ് അവാർഡും നേടിക്കൊടുത്തു.
1995-ൽ ബോക്‌സോഫീസ് ഹിറ്റായ ലവ് ലെറ്ററിലൂടെ അദ്ദേഹം ഫീച്ചർ ഫിലിമുകളിലേയ്ക്ക് തന്റെ കരിയർ വ്യാപിപ്പിക്കുകയും, അതിൽ പോപ്പ് ഗായകൻ മിഹോ നകയാമയെ അദ്ദേഹം ഇരട്ട വേഷങ്ങളിൽ അവതരിപ്പിക്കുകയും ചെയ്തു.
ഇറ്റ്‌സുക്കി ഫുജിയെ എന്ന പെൺകുട്ടിയെ അവതരിപ്പിച്ചതിന് ആ വർഷത്തെ പുതുമുഖമെന്ന നിലയിൽ ജാപ്പനീസ് അക്കാദമി അവാർഡ് നേടിയ മിക്കി സകായിയുടെ സിനിമാ ജീവിതവും ലവ് ലെറ്ററിലൂടെയാണ് ആരംഭിച്ചത്.
ഷുഷ ഇംഗ്ലീഷ് വിലാസം https://ml.wikipedia.org/wiki/Shusha
അസർബെയ്ജാനിലെ ഒരു നഗരവും ഷുഷ ജില്ലയുടെ കേന്ദ്രവുമാണ് ഷുഷ .
കരാബഖ് പർവതനിരകളിൽ , 1,400 മുതൽ1,800 മീറ്റർ (4,600 മുതൽ 5,900 അടി വരെ) വരെ ഉയരത്തിൽ സ്ഥിതി ചെയ്യുന്ന ഷുഷ സോവിയറ്റ് കാലഘട്ടത്തിലെ ഒരു മലയോര വിനോദ കേന്ദ്രമായിരുന്നു.
ലഭ്യമായ ചില സ്രോതസ്സുകൾ പ്രകാരം 1752 ൽ പനാ അലി ഖാൻ എന്ന ഭരണാധികാരിയാണ് ഷുഷ നഗരം സ്ഥാപിച്ചത്.
പതിനെട്ടാം നൂറ്റാണ്ടിന്റെ മദ്ധ്യം മുതൽ 1822 വരെയുള്ള കാലഘട്ടത്തിൽ കരാബഖ് ഖാനേറ്റിന്റെ തലസ്ഥാനമായിരുന്നു ഷുഷ.
പത്തൊൻപതാം നൂറ്റാണ്ടിന്റെ ആദ്യ പകുതിയിൽ ഖജർ ഇറാനെതിരെ റഷ്യൻ സാമ്രാജ്യം കോക്കസസ് പ്രദേശം പിടിച്ചടക്കിയതിനുശേഷം ഈ നഗരം തെക്കൻ കോക്കസസിന്റെ സാംസ്കാരിക കേന്ദ്രങ്ങളിലൊന്നായി മാറിയിരുന്നു.
കാലക്രമേണ, ഇത് നിരവധി അസർബൈജാനി ബുദ്ധിജീവികൾ, കവികൾ, എഴുത്തുകാർ, പ്രത്യേകിച്ച് സംഗീതജ്ഞർ (ഉദാ. ആഷിക്കുകൾ, മുഗാം ഗായകർ, കോബുസ് വായനക്കാർ) എന്നിവരുടെ ഒത്തുചേരൽ നഗരമായി മാറി.
മറ്റു സ്രോതസുകൾ സൂചിപ്പിക്കുന്നതുപ്രകാരം, ഷുഷ മധ്യകാലഘട്ടത്തിലും പതിനെട്ടാം നൂറ്റാണ്ടിലുടനീളവും അർമേനിയൻ രാജ്യമായിരുന്ന വരാന്തയിലെ ഒരു പട്ടണമായും പുരാതന കോട്ടയായും സേവനമനുഷ്ഠിച്ചു.
ട്രാൻസ്‌കോക്കസസിലെ രണ്ട് പ്രധാന അർമേനിയൻ നഗരങ്ങളിലൊന്നായിരുന്ന ഇത്, മധ്യകാലഘട്ടം മുതൽ 1750 വരെ ഒരു സ്വയംഭരണ അർമേനിയൻ ഭരണകൂടത്തിന്റെ കേന്ദ്രവുംകൂടിയായിരുന്നു.
ഗസാൻ‌ചെറ്റ്‌സോട്ട് കത്തീഡ്രൽ, കനാച്ച് ഷാമിന്റെ പള്ളി, മറ്റ് രണ്ട് പള്ളികൾ, ഒരു സന്യാസ ആശ്രമം എന്നിവ നിലനിൽക്കുന്ന ഷുഷ അർമേനിയക്കാർക്ക് മതപരവും തന്ത്രപരവുമായി പ്രാധാന്യമുണ്ടായിരുന്ന നഗരമാണെന്നതുപോലെതന്നെ ഈ നഗരം അർമേനിയയേയും അസർബെയാജാനേയും കരപ്രദേശവുമായി (പടിഞ്ഞാറ് ലാച്ചിൻ ജില്ലയുമായി) ബന്ധിപ്പിക്കുകയും ചെയ്യുന്നു.
ആധുനിക ചരിത്രത്തിലുടനീളം, ഈ നഗരം പ്രധാനമായും ഒരു അർമേനിയൻ-അസർബൈജാനി സങ്കര ജനസംഖ്യയെ പരിപോഷിപ്പിച്ചിരുന്നു.
1920 ൽ അസർബൈജാനി സൈന്യം നടത്തിയ ഷുഷ കൂട്ടക്കൊലയെത്തുടർന്ന് , നഗരത്തിലെ അർമേനിയൻ ജനസംഖ്യയുടെ പകുതിയിലധികവും കൊല്ലപ്പെടുകയോ പാലയനം നടത്തുകയോ ചെയ്തതിനാൽ നഗരം അസർബൈജാനി ഭൂരിപക്ഷമുള്ള ഒരു നഗരമായി ചുരുങ്ങി.
1992 ൽ നടന്ന നാഗോർനോ-കരബാക്ക് യുദ്ധത്തിൽ അർമേനിയൻ സേന ഷുഷയെ പിടിച്ചടക്കിയതിനുശേഷം നഗരത്തിലെ ജനസംഖ്യ വീണ്ടും നാടകീയമായി കുറയുകയും അർമേനിയൻ വംശജർക്ക് മാത്രം ഭൂരിപക്ഷമുള്ള പ്രദേശമായി മാറുകയും ചെയ്തു.
1992 മെയ് മുതൽ 2020 നവംബർ വരെയുള്ള കാലഘട്ടത്തിൽ  സ്വയം പ്രഖ്യാപിത റിപ്പബ്ലിക് ഓഫ് അർട്ട്സാഖിന്റെ ഡി ഫാക്റ്റോ നിയന്ത്രണത്തിലായിരുന്ന ഷുഷ, അതിന്റെ ഷുഷി പ്രവിശ്യയുടെ ഭാഗമായി ഭരിക്കപ്പെട്ടു.
2020 നവംബർ 8 ന്, മൂന്ന് ദിവസം നീണ്ട 2020 നാഗൊർണോ-കരബാക്ക് യുദ്ധത്തിൽ അസർബൈജാനി സൈന്യം നഗരത്തിന്റെ നിയന്ത്രണം തിരിച്ചുപിടിച്ചു.
റഷ്യൻ ഉദ്യോഗസ്ഥന്മാരായിരുന്ന യെർമോലോവ്, മൊഗിലേവ്സ്കി എന്നിവർ ചേർന്ന് നടത്തിയ 1823 ലെ ആദ്യ റഷ്യൻ നേതൃത്വത്തിലുള്ള സെൻസസ് പ്രകാരം, ഷുഷയിൽ 1,111 (72.5%) മുസ്ലീം കുടുംബങ്ങളും 421 (27.5%) അർമേനിയൻ കുടുംബങ്ങളുമാണുണ്ടായിരുന്നത്.
ഏഴു വർഷങ്ങൾക്കുശേഷം, 1830 ലെ കണക്കുകൾ പ്രകാരം, ഷുഷയിലെ മുസ്ലീം കുടുംബങ്ങളുടെ എണ്ണം 963 (55.8%) ആയി കുറയുകയും അർമേനിയൻ കുടുംബങ്ങളുടെ എണ്ണം 762 (44.2%) ആയി വർദ്ധിക്കുകയും ചെയ്തു.
ഇന്ത്യയിൽ നിന്ന് ഇംഗ്ലണ്ടിലേക്ക് മടങ്ങുന്നവഴി 1824 ൽ പേർഷ്യയിൽ നിന്ന് കരബാക്കിലെത്തിച്ചേർന്ന അൽബെമാർലെ പ്രഭുവായിരുന്ന ജോർജ്ജ് കെപ്പൽ, രണ്ടായിരം വീടുകളുള്ള ഷീഷയിലെ നിവാസികളിൽ മൂന്ന് ഭാഗം ടാർട്ടാറുകളും ബാക്കി അർമേനിയക്കാരുമായിരുന്നുവെന്ന് എഴുതിയിരുന്നു.
1823-ൽ റഷ്യൻ സാമ്രാജ്യത്തിലെ ഉദ്യോഗസ്ഥർ തയ്യാറാക്കിയ ഒരു സർവേ കാണിക്കുന്നത് കരാബാക്കിലെ എല്ലാ അർമേനിയൻ വംശജരും അതിന്റെ ഉയർന്ന പ്രദേശത്ത്, അതായത് അഞ്ച് പരമ്പരാഗത അർമേനിയൻ സാമന്തഭരണാധികാര പ്രദേശത്ത് താമസിച്ചിരുന്നുവെന്നും ആ പ്രദേശങ്ങളിൽ അവർക്ക് ജനസംഖ്യാപരമായ ഭൂരിപക്ഷമുണ്ടായിരുന്നുവെന്നും കാണിക്കുന്നു.
സർവേയുടെ 260 ലധികം പേജുകളിൽ രേഖപ്പെടുത്തിയിട്ടുള്ളത് അഞ്ച് ജില്ലകളിലായി 57 അർമേനിയൻ ഗ്രാമങ്ങളും ഏഴ് ടാറ്റർ ഗ്രാമങ്ങളുമുണ്ടായിരുന്നുവെന്നാണ്.
പത്തൊൻപതാം നൂറ്റാണ്ട് ഈ പ്രദേശത്തെ വംശീയാടിസ്ഥാനത്തിലുള്ള ജനസംഖ്യയിൽ ചില നാടകീയമായ മാറ്റങ്ങൾ വരുത്തി.
ഇറാനിൽനിന്നുള്ള (പേർഷ്യ) അധിനിവേശം, റുസ്സോ-പേർഷ്യൻ യുദ്ധങ്ങൾ, കരാബഖ് ഖാനേറ്റിന്റെ റഷ്യൻ കീഴടക്കൽ തുടങ്ങിയ കാരണങ്ങളാൽ അനവധി മുസ്‌ലിം കുടുംബങ്ങൾ ഇറാനിലേക്ക് കുടിയേറിയപ്പോൾ നിരവധി അർമേനിയക്കാർ ഷൂഷയിലേക്ക് തിരിച്ചും കുടിയേറ്റം നടത്തി.
1851 ൽ, 15,194, 1886 ൽ - 30,000, 1910 ൽ 39,413, 1916 ൽ 43,869 എന്നിങ്ങനെയായിരുന്ന ഷുഷ നഗര ജനസംഖ്യയിൽ 23,396 പേർ (53%) അർമേനിയൻ വംശജരും, 19,121 പേർ (44%) ടാറ്റർ (അസർബൈജാനി) വംശജരുമായിരുന്നു.
1880 കളുടെ ഒടുവിൽ, ഷുഷ ജില്ലയിൽ (മുൻകാല കരബാക്ക് പ്രവിശ്യയുടെ ഭാഗം) മുസ്‌ലിം ജനസംഖ്യയുടെ ശതമാനം വീണ്ടും കുറയുകയും അത് 41.5 ശതമാനം മാത്രമാവുകയും ചെയ്തപ്പോൾ 1886 ൽ അതേ ജില്ലയിൽ താമസിക്കുന്ന അർമേനിയൻ ജനസംഖ്യയുടെ ശതമാനം 58.2 ശതമാനമായി വർദ്ധിച്ചിരുന്നു.
പത്തൊൻപതാം നൂറ്റാണ്ടിന്റെ രണ്ടാം പകുതിയിൽ, കരബാഖ് മേഖലയിലെ ഏറ്റവും വലിയ നഗരവും ടിബിലിസിക്ക് ശേഷം കോക്കസസിലെ രണ്ടാമത്തെ വലിയ നഗരവുമായി ഇത് മാറി.
എന്നിരുന്നാലും, 1920 ലെ അർമേനിയൻ ജനതയ്‌ക്കെതിരായ വംശഹത്യയ്ക്കും നഗരം ചുട്ടു ചാമ്പലാക്കിയതിനും ശേഷം ഷുഷ പതിനായിരത്തോളം ആളുകൾ മാത്രം താമസിക്കുന്ന ഒരു ചെറിയ പ്രവിശ്യാ പട്ടണമായി ചുരുങ്ങി.
രണ്ടാം ലോക മഹായുദ്ധംവരെ അർമേനിയക്കാർ ഇവിടേയ്ക്ക് മടങ്ങാൻ തുടങ്ങിയില്ല.
1960 കളിലാണ് ഇവിടെ അർമേനിക്കാർ പുനർനിർമിക്കാനാരാംഭിച്ചത്.
1989 ൽ നടന്ന അവസാനത്തെ സെൻസസ് പ്രകാരം, ഷുഷ നഗരത്തിൽ 17,000, ഷുഷ ജില്ലയിൽ 23,000 എന്നിങ്ങനെയായിരുന്നു ജനസംഖ്യ.
ഷുഷ ജില്ലയിലെ ജനസംഖ്യയുടെ 91.7 ശതമാനവും ഷുഷ നഗരത്തിന്റെ 98 ശതമാനവും അസർബൈജാൻ വംശജരാണ്.
ഷുഷ സ്ഥാപിക്കപ്പെട്ട കരബാക്കിലെ ഉയർന്ന പ്രദേശത്തെ പരമ്പരാഗത ജനസംഖ്യയിൽ അർമേനിയൻ വംശജർക്കായിരുന്നു ഭൂരിപക്ഷം.
പതിനെട്ടാം നൂറ്റാണ്ടിൽ കരബാക്കിനെയും ഷുഷയെയും കുറിച്ച് പരാമർശിക്കവേ റഷ്യൻ നയതന്ത്രജ്ഞനും ചരിത്രകാരനുമായ എസ്.എം. ബ്രോണെവ്സ്കി തന്റെ “ഹിസ്റ്റോറിക്കൽ നോട്ട്സ്” എന്ന കൃതിയിൽ സൂചിപ്പിച്ചത് “ഗ്രേറ്റർ അർമേനിയയിൽ സ്ഥിതിചെയ്യുന്ന കരബാക്കിൽ 1796 ൽ 30 മുതൽ 40 ആയിരംവരെ ആയുധധാരികളായ അർമേനിയൻ വംശജരായ പുരുഷന്മാർ ഉണ്ടായിരുന്നുവെന്നാണ്.
1992 ൽ ഷുഷയെ അർമേനിയൻ സേന പിടിച്ചടക്കിയതിനുശേഷം, അസർബൈജാനി ജനസംഖ്യ പലായനം ചെയ്ത ഈ നഗരത്തിലെ സമീപകാല ജനസംഖ്യയിൽ പ്രധാനമായും ബാക്കുവിൽ നിന്നുള്ള അഭയാർഥികളും കരാബാക്കിലെയും അസർബൈജാനിലെയും മറ്റ് ഭാഗങ്ങളിൽനിന്നെത്തിയ 4,000 അർമേനിയക്കാർ ഉൾപ്പെടുന്നുണ്ട്.
യുദ്ധത്തിന്റെ ഫലമായി, അസർബൈജാനികളാരുംതന്നെ ഇന്ന് ഷുഷ നഗരത്തിൽ താമസിക്കുന്നില്ല.
സമ്പദ്‌വ്യവസ്ഥയും ടൂറിസവും
ഷുഷി റിവൈവൽ ഫണ്ട്, അർമേനിയ ഫണ്ട് എന്നിവയുപയോഗിച്ച് നഗരത്തിന്റെ യുദ്ധാനന്തര സമ്പദ്‌വ്യവസ്ഥയെ പുനരുജ്ജീവിപ്പിക്കാനുള്ള ശ്രമങ്ങൾ പ്രാദേശിക സർക്കാർ നടത്തിയിട്ടുണ്ട്.
ടൂറിസം മേഖലയിലെ നിക്ഷേപം ഷൗഷി ഹോട്ടൽ, അവാൻ ഷുഷി പ്ലാസ ഹോട്ടൽ, ഷുഷി ഗ്രാൻഡ് ഹോട്ടൽ എന്നിവ തുറക്കുന്നതിലേക്ക് വഴിതെളിച്ചു.
പർവ്വതപ്രദേശമായ കരബാക്ക് റിപ്പബ്ലിക്ക് മേഖലയിലെ ആദ്യത്തേതായ ഒരു ടൂറിസ്റ്റ് ഇൻഫർമേഷൻ ഓഫീസും ഇവിടെ തുറന്നു.
അവശേഷിക്കുന്ന രണ്ട് അർമേനിയൻ പള്ളികൾ പുതുക്കിപ്പണിയുകയും വിദ്യാലയങ്ങളും മ്യൂസിയങ്ങളോടുമൊപ്പം നരേഗാറ്റ്സി ആർട്സ് ഇൻസ്റ്റിറ്റ്യൂട്ടും ഇവിടെ തുറന്നു.
അവലംബം ↑ The Encyclopaedia of Islam , Volume 4, Parts 69–78, Brill, 1954, p. 573.
↑ {{ cite book }} :  CS1 maint: location missing publisher ( link ) ↑ {{ cite book }} :  CS1 maint: location missing publisher ( link ) ↑ Timothy C. Dowling Russia at War: From the Mongol Conquest to Afghanistan, Chechnya, and Beyond Archived 2015-06-26 at the Wayback Machine .
pp 728 ABC-CLIO, 2 dec. 2014 ISBN 1598849484 ↑ "Azerbaijan" (2007) In Encyclopædia Britannica .
Retrieved February 3, 2007, from Encyclopædia Britannica Online: http://www.britannica.com/eb/article-44296 Archived 2006-06-14 at the Wayback Machine .
↑ ↑ Bournoutian, George A. Armenians and Russia, 1626–1796: A Documentary Record .
Costa Mesa, CA: Mazda Publishers, 2001, page 133, Kekhva Chelebi's Report to the Collegium of [Russian] Foreign Affairs (17 December 1725) ↑ Цагарели А.
Грамота и гругие исторические документы XVIII столетия, относяшиеся к Грузии, Том 1.
СПб 1891, ц.
434–435.
This book is available online from Google Books.
↑ Армяно-русские отношения в XVIII веке.
Т.
212, as cited in О.
Айрапетов, Мирослав Йованович, М.
Колеров, Брюс Меннинг, Пол Чейсти.
Русский Сборник Исследования По Истории России.
Citation: «Совет мелика Адама, мелика Овсепа и мелика Есаи был един, но среди них раскольничал мелик Шахназар, который был мужем хитрым, маловерным и негодным к добрым делам, коварным и предающим братьев. В Карабах приходит некое племя Джваншир, словно бездомные скитальцы на земле, чинящее разбой и кочующее в шатрах, главарю которых имя было Панах-хан. Коварный во злых делах мелик Шахназар призвал его себе в помощь, по собственной воле подчинился ему и передал свою крепость».
{{ cite web }} :  CS1 maint: archived copy as title ( link ) ↑ Կռունկ Հայոց աշխարհին.
№ 8, էջ 622 (Krunk Hayots Ashkharhi. 1863. № 8. С. 622), as cited in О.
p. 14.
Citation: «Шахназар, мелик Варанды, страшась союза между Меликом Чараберда Адамом и Меликом Гюлистана Овсепом, сам подружился с Панах-ханом, отдал ему свое поселение Шушинскую крепость, а также свою дочь в жены».
{{ cite web }} :  CS1 maint: archived copy as title ( link ) ↑ Crossroads and Conflict: Security and Foreign Policy in the Caucasus and Central Asia , By Gary K. Bertsch, Scott A. Jones, Cassady B. Craft, Routledge, 2000, ISBN 0-415-92274-7 , p. 297 ↑ ↑ ↑ "Description of the Karabakh province prepared in 1823 according to the order of the governor in Georgia Yermolov by state advisor Mogilevsky and colonel Yermolov 2nd" ( "Opisaniye Karabakhskoy provincii sostavlennoye v 1823 g po rasporyazheniyu glavnoupravlyayushego v Gruzii Yermolova deystvitelnim statskim sovetnikom Mogilevskim i polkovnikom Yermolovim 2-m" in Russian), Tbilisi, 1866.
↑ The Penny Cyclopædia of the Society for the Diffusion of Useful Knowledge Archived 2016-06-10 at the Wayback Machine .
↑ "Review of Russian possessions in Transcaucasus" ( "Obozreniye Rossiyskih vladeniy za Kavkazom" ), vol.
III, St.-Petersburg, 1836, p. 308 ↑ George Thomas Keppel; earl of Albemarle.
Personal Narrative of a Journey from India to England.
ISBN 1-4021-9149-9 .
↑ Bournoutian, George A. A History of Qarabagh: An Annotated Translation of Mirza Jamal Javanshir Qarabaghi's Tarikh-E Qarabagh.
Costa Mesa, CA: Mazda Publishers, 1994, page 18 ↑ "Description of the Karabakh province prepared in 1823 according to the order of the governor in Georgia Yermolov by state advisor Mogilevsky and colonel Yermolov 2nd," as quoted above ↑ The Penny Cyclopædia of the Society for the Diffusion of Useful Knowledge Archived 2016-06-10 at the Wayback Machine .
↑ (in Russian) Caucasian Calendar (Кавказский Календарь), 1853, p. 128 ↑ (in Russian) Caucasian Calendar (Кавказский Календарь), 1886, p. 319 ↑ "Review of the Yelizavetpol goubernia as of 1910" ( "Obzor Yelizavetpolskoy goubernii za 1910 g." in Russian) Tbilisi, 1912 p. 141 ↑ (in Russian) Caucasian Calendar (Кавказский Календарь), 1917, p. 190 ↑ Amirbayov, Elchin.
"Shusha's Pivotal Role in a Nagorno-Karabagh Settlement" in Dr. Brenda Shaffer (ed.), Policy Brief Number 6, Cambridge, MA: Caspian Studies Program, Harvard University, December 2001, {{ cite web }} :  CS1 maint: archived copy as title ( link ) .
↑ ↑ ↑ ↑ ↑ ↑ ↑ Amirbayov, Elchin.
↑ ↑ {{ cite web }} :  CS1 maint: archived copy as title ( link ) ↑ {{ cite web }} :  CS1 maint: archived copy as title ( link )
സെഷൻസ് കോടതി
നിരവധി കോമൺ‌വെൽത്ത് രാജ്യങ്ങളിൽ നിലനിൽക്കുന്ന ഒരു കോടതിയാണ് സെഷൻസ് കോടതി അല്ലെങ്കിൽ സെഷൻസ് ജഡ്ജിയുടെ കോടതി എന്നും അറിയപ്പെടുന്നു.
സെഷൻസ് കോടതി എന്നത് ഒരു ജില്ലയിലെ പരമോന്നത ക്രിമിനൽ കോടതിയും ഗുരുതരമായ കുറ്റകൃത്യങ്ങൾ വിചാരണ ചെയ്യുന്നതിനുള്ള ആദ്യ കോടതിയുമാണ്.
അതായത്  ഏഴ് വർഷത്തിൽ കൂടുതൽ തടവ്, ജീവപര്യന്തം അല്ലെങ്കിൽ വധ ശിക്ഷ ലഭിക്കുന്ന കുറ്റങ്ങൾ വിചാരണ ചെയ്യാനുള്ള അധികാരം ഉണ്ട്‌.
ജില്ലാ ജഡ്ജി തന്നെയാണ് ജില്ലയിലെ സെഷൻസ് ജഡ്ജിയും.
സെഷൻസ് കോടതിയുടെ  അല്ലെങ്കിൽ ജഡ്ജിയുടെ തുല്യ അധികാരമുള്ള അഡിഷണൽ സെഷൻസ് കോടതികളും, അഡിഷണൽ സെഷൻസ് ജഡ്ജികളും  ഉണ്ട്‌.
അഡിഷണൽ സെഷൻസ് കോടതിയുടെ അധ്യക്ഷനെ അഡിഷണൽ സെഷൻസ് ജഡ്ജി എന്ന് വിളിക്കുന്നു.
ഏറ്റവും മുതിർന്ന മുഖ്യ സെഷൻസ് ജഡ്ജിയെ പ്രിൻസിപ്പൽ സെഷൻസ് ജഡ്ജി എന്ന് വിളിക്കുന്നു.
ജില്ലാ കോടതി തന്നെയാണ് സെഷൻസ് കോടതിയും, അതായത് സിവിൽ കേസുകൾ കോടതി പരിഗണിക്കുമ്പോൾ ജില്ലാ കോടതി എന്നും ക്രിമിനൽ കേസുകൾ കൈകാര്യം ചെയ്യുമ്പോൾ സെഷൻസ് കോടതി എന്നും വിളിക്കുന്നു.
ക്രിമിനൽ നടപടിക്രമം നിയമം (CrPc) പ്രകാരം, ക്രിമിനൽ കാര്യങ്ങളിൽ അതിന്റെ അധികാരപരിധി വിനിയോഗിക്കുമ്പോൾ ജില്ലാ കോടതിയെ സെഷൻസ് കോടതി എന്ന് വിളിക്കുന്നു.
ചുരുക്കി പറഞ്ഞാൽ ജില്ലാ കോടതി ക്രിമിനൽ കേസുകൾ പരിഗണിക്കുമ്പോൾ സെഷൻസ് കോടതി എന്ന പേരിൽ അറിയപ്പെടുന്നു.
ഇന്ത്യൻ നഗരങ്ങളിൽ, ക്രിമിനൽ കേസുകളുമായി ബന്ധപ്പെട്ട കാര്യങ്ങൾ തീർപ്പാക്കുന്നതിനുള്ള ഉത്തരവാദിത്തം സെഷൻസ് കോടതിക്കാണ്.
കൊലപാതകം, മോഷണം, കൊള്ള , പിടിച്ചുപറി  തുടങ്ങിയ കേസുകളുടെ ഉത്തരവാദിത്തം ഈ കോടതിക്കാണ്.
ക്രിമിനൽ പ്രവർത്തികളിൽ വധശിക്ഷ ഉൾപ്പെടെയുള്ള  മുഴുവൻ ശിക്ഷയും ചുമത്താൻ സെഷൻസ് കോടതിക്ക് അധികാരമുണ്ട്.
എന്നിരുന്നാലും പൊതുവെ വധശിക്ഷ വിധിക്കാൻ ഹൈകോടതിയുടെ അനുമതി വേണം.
CrPc യുടെ 9-ാം വകുപ്പ് അനുസരിച്ച്, ഓരോ സെഷൻസ് ഡിവിഷനും സംസ്ഥാന സർക്കാരാണ് കോടതി സ്ഥാപിക്കുന്നത്.
ആ സംസ്ഥാനത്തിന്റെ ഹൈക്കോടതി നിയമിച്ച ഒരു ജഡ്ജിയാണ്  കോടതിയുടെ അധ്യക്ഷൻ.
ഹൈക്കോടതിക്ക് ഈ കോടതിയിൽ അഡീഷണൽ സെഷൻസ് ജഡ്ജിമാരെയും അസിസ്റ്റന്റ് സെഷൻസ് ജഡ്ജിമാരെയും നിയമിക്കാം.
സെഷൻസ്കോടതികൾ ഓരോ കേസും തുടർച്ചയായി സെഷനുകളിൽ കേൾക്കുകയും വാദങ്ങൾ പൂർത്തിയാക്കിയ ഉടൻ തന്നെ വിധി പറയുകയും ചെയ്തു.
അതുകൊണ്ട് തന്നെ സെഷൻസ് കോടതി എന്ന പേരും വന്നു.
ഇതും കാണുക ഇന്ത്യയിലെ ജില്ലാ കോടതികൾ ചീഫ് ജുഡീഷ്യൽ മജിസ്‌ട്രേറ്റ് കോടതി കേരള ഹൈക്കോടതി Small Causes Court അവലംബം
സെസിയസ് ഇംഗ്ലീഷ് വിലാസം https://ml.wikipedia.org/wiki/Zesius
സെസിയസ് ലൈക്കെനിഡേ കുടുംബത്തിലെ   ചിത്രശലഭങ്ങളുടെ ഒരു ജീനസാണ്.
സ്പീഷീസ് Zesius chrysomallus Hübner, 1821 - redspot Zesius phaeomallus Hübner, [1819-1821] അവലംബം
സെസമി സ്ട്രീറ്റ് ഇംഗ്ലീഷ് വിലാസം https://ml.wikipedia.org/wiki/Sesame_Street
അമേരിക്കയിലെ , കുട്ടികൾക്കായുള്ള ഒരു വിദ്യാഭ്യാസ ടെലിവിഷൻ പരമ്പരയാണ് സെസമി സ്ട്രീറ്റ് .
വിദ്യാഭ്യാസവും വിനോദവും സംയോജിച്ച ഈ പരമ്പര ഇന്ന് നിലവിലുള്ള രീതിയിലെ വിദ്യാഭ്യാസ ടെലിവിഷൻ പരിപാടികൾക്ക് തുടക്കം കുറിച്ച ഒന്നാണ്.
സെസമി സ്ട്രീറ്റിലെ, ജിം ഹെൻസൺ സൃഷ്ടിച്ച മപ്പറ്റ് കഥാപാത്രങ്ങൾ വളരെ പ്രശസ്തമാണ്.